Greek Legal Document

Category: 360

Content:
27. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.5349/252 της 25/30 Σεπτ. 1975 (ΦΕΚ Β' 1085) Περί θεωρήσεως και παραλαβής των φορολογικών στοιχείων των εις την περιφέρειαν της Τ. Διοικήσεως Πρωτευούσης και την πόλιν Θεσσαλονίκης ζωεμπόρων. Έχοντες υπ' όψει: 1.Τας διατάξεις της περιπτ. β' του άρθρ. 59 του Ν.Δ. 4/1968 «περί Κώδικος Φορολογικών Στοιχείων». 2.Την ανάγκην της συστηματικής παρακολουθήσεως και ελέγχου συμμορφώσεως προς τας διατάξεις του ως άνω Κώδικος όλων των εις την περιφέρειαν της Τ.Διοικήσεως Πρωτευούσης και την πόλιν Θεσσαλονίκης επιτηδευματιών των ασχολουμένων με το εμπόριον ζώντων ή εσφαγμένων ζώων, αποφασίζομεν: 1.Ανατίθεμεν από 1ης Οκτ. 1975 και εφεξής την θεώρησιν των, κατά τας διατάξεις των άρθρ. 30, 35, 36 και 37 του ως άνω Κώδικος, εκδιδομένων τιμολογίων αγοράς και λοιπών στοιχείων υπό των εις την περιφέρειαν της Τ.Διοικήσεως Πρωτευούσης και την πόλιν Θεσσαλονίκης επιτηδευματιών των ασκούντων το επάγγελμα του εμπόρου ζώντων ή εσφαγμένων ζώων, ως και την παραλαβήν των υποβαλλομένων υπό των αυτών υποχρέων εις την Φορολογικήν Αρχήν ατομικών και συγκεντρωτικών καταστάσεων, δηλώσεων αποδόσεως του τιμολογιακού τέλους χαρτοσήμου και της εισφοράς του άρθρ. 10 του Νόμ. 4169/1961 (τόμ. 39Γ σελ. 997) δια τα από 1ης Οκτ. 1975 και εφεξής εκδιδόμενα υπ' αυτών ως άνω στοιχεία, εις τους κάτωθι Οικον. Εφόρους: α)Εις τον Οικονομικόν Έφορον Β' Αθηνών, προκειμένου περί θεωρήσεως και παραλαβής των στοιχείων των εκ των ανωτέρω επιτηδευματιών ασκούντων το επάγγελμά των εν τη περιφερεία των οικον. Εφοριών Α' Γ' έως και ΙΘ' Αθηνών, Α.Ε. Αθηνών, Αιγάλεω, Αμαρουσίου, Ν.Ιωνίας, Περιστερίου, Χαλανδρίου και Αγίων Αναργύρων. β)Εις τον Οικονομικόν Έφορον Ν.Φαλήρου, προκειμένου περί θεωρήσεως και παραλαβής των στοιχείων των εκ των ως άνω επιτηδευματιών ασκούντων το επάγγελμά των εν τη περιφερεία των Οικον. Εφοριών Α' έως και Ε' Πειραιώς, Α.Ε. Πειραιώς, Αγ. Δημητρίου, Γλυφάδας, Καλλιθέας, Κορυδαλλού, Νικαίας, Π. Φαλήρου και Ν. Σμύρνης. γ)Εις τον Οικονομικόν Έφορον Γ' Θεσσαλονίκης, προκειμένου περί θεωρήσεως και παραλαβής των στοιχείων των εκ των ανωτέρω επιτηδευματιών  ασκούντων  το  επάγγελμά  των   εν  τη   περιφερεία (Αντί για τη σελ. 91(ε) Σελ. 91(ζ) Τεύχος Η61-Σελ. 15 Βιβλία και Φορολογικά Στοιχεία 27.Β.δ.26-27 των Οικον. Εφοριών, Α, Β, Δ' έως και Ζ' Θεσσαλονίκης.